pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล- กระทรวงยุติธรรม เข้าร่วมประชุมการออกแบบอาคารสถานที่ สถานที่ควบคุม แห่งเอเชีย ครั้งที่ ๗ ณ ประเทศศรีลังกา
วันจันทร์ที่ 19 มีนาคม 2561
กระทรวงยุติธรรม เข้าร่วมประชุมการออกแบบอาคารสถานที่ สถานที่ควบคุม แห่งเอเชีย ครั้งที่ ๗ ณ ประเทศศรีลังกา
กระทรวงยุติธรรม เข้าร่วมประชุมการออกแบบอาคารสถานที่สถานที่ควบคุม แห่งเอเชีย ครั้งที่ ๗ ณ ประเทศศรีลังกา
เมื่อวันที่ ๑๒ มีนาคม ๒๕๖๑
พ.ต.ท. ดร.พงษ์ธร ธัญญสิริ หัวหน้าผู้ตรวจราชการกระทรวงยุติธรรม
นําคณะผู้แทนประเทศไทย เข้าเยี่ยมคารวะปลัดกระทรวง
Ministry of National Integration and Reconciliation
ณ กรุงโคลัมโบ ประเทศศรีลังกา
เพื่อแลกเปลี่ยนการเรียนรู้ด้านนโยบาย แผนกลยุทธ์
และกิจกรรมเกี่ยวกับการสร้างความปรองดองและสมานฉันท์ (National Harmony)
ซึ่งได้รับทราบถึงกลไกการทํางานของประเทศศรีลังกา (District Reconciliation Committee (DRC)
ใน ๒๕ เขต ที่ดําเนินการขับเคลื่อนการปรองดองในแต่ละพื้นที่ทั่วประเทศ
โดย Ministry of National Integration and Reconciliation มี ๒ ส่วนราชการคือ
Office of National Unity and Reconciliation ซึ่งดําเนินการเกี่ยวกับการเสริมสร้างความปรองดอง
ของคนในชาติ ตามแผนงานที่วางไว้
และ Office of Missing Person เพื่อค้นหาญาติที่สูญหายไปจากความขัดแย้งที่เคยเกิดขึ้นในอดีต
ปัจจุบัน Ministry of National Integration and Reconciliation ได้ร่วมกับมหาวิทยาลัย Jaffna
ของประเทศศรีลังกาในการร่วมกันค้นหาผู้สูญหาย และผลิตแขน-ขาเทียม
โดยมีความประสงค์ขอรับความร่วมมือกับประเทศไทยในการค้นหาผู้สูญหายดังกล่าว
พร้อมกันนี้ พ.ต.ท. ดร.พงษ์ธรฯ ได้นําคณะผู้แทนประเทศไทยเข้าร่วมประชุมการออกแบบอาคารสถานที่
สถานที่ควบคุม แห่งเอเชีย ครั้งที่ ๗
(๗th Asian Conference of Correctional Facilities, Architect and Planners: ๗th ACCFA)
ณ กรุงโคลัมโบ ประเทศศรีลังกา
เพื่อแลกเปลี่ยนเรียนรู้ ส่งเสริม สนับสนุน งานด้านการออกแบบก่อสร้าง สถาปัตยกรรม
ของอาคาร สถานที่ สถานที่ควบคุม
สําหรับการการประชุมฯ ในครั้งนี้ มีผู้แทนประเทศเข้าร่วมประชุมฯ จํานวน ๑๓ ประเทศ ได้แก่
ประเทศไทย ประเทศปาปัวนิวกินี ประเทศฟิจิ ประเทศอินโดนีเซีย ประเทศมาเลเซีย ประเทศญี่ปุ่น
ประเทศเกาหลีใต้ ประเทศบังกลาเทศ ประเทศศรีลังกา ประเทศฟิลิปปินส์ ประเทศพม่า
ประเทศกัมพูชา และประเทศมัลดีฟ
มีองค์กรระหว่างประเทศ เข้าร่วม ๓ องค์กร ได้แก่ คณะกรรมการกาชาดระหว่างประเทศ (ICRC),
สถานบันการป้องกันอาชญากรรมและการปฏิบัติต่อผู้กระทําผิดของสหประชาชาติภาคเอเชีย
และตะวันออกไกล(UNAFEI) และสถาบันเพื่อการยุติธรรมแห่งประเทศไทย (TIJ)
นอกจากนี้ ยังมีผู้แทนจากมหาวิทยาลัยเทคโนโลยีพระจอมเกล้าธนบุรี เข้าร่วมการประชุมดังกล่าวด้วย
ทั้งนี้ ประเทศไทย โดยกองออกแบบและก่อสร้าง สํานักงานปลัดกระทรวงยุติธรรม
ได้นําเสนอยุทธศาสตร์ของกระทรวงยุติธรรมที่เกี่ยวข้องกับการพัฒนาสภาพความเป็นอยู่ที่ดีของผู้ถูกคุมขัง
ให้เป็นไปตามหลักสหประชาชาติ คือ Mandela Rules และข้อแนะนําของ ICRC ที่เกี่ยวข้อง
โดยการพัฒนาห้องนอนและที่นอนจากความร่วมมือจากภาคส่วนต่างๆ ทั้งภาครัฐและภาคเอกชน
เพื่อให้สอดคล้องกับนโยบายรัฐในประเด็นการนําวัตถุดิบในท้องถิ่นมาทําเป็นผลิตภัณฑ์หรือเครื่องใช้ต่างๆ
และยังเป็นพัฒนาทางเศรษฐกิจของประเทศในทางหนึ่ง
ในการนี้ ในวันที่ ๑๕ มีนาคม ๒๕๖๑ คณะผู้แทนประเทศไทยได้เยี่ยมชม Angunakolapelessa Prison
ซึ่งเป็น The Prison Complex ตั้งอยู่ทางตอนใต้ของประเทศ เป็นเรือนจําที่ออกแบบใหม่
ตามกฎของ Mandela rule และ Bangkok Rule อันเป็นความร่วมมือระหว่างประเทศศรีลังกา
กับคณะกรรมการกาชาดระหว่างประเทศ (ICRC) ในด้านการออกแบบ
นอกจากนี้ คณะผู้แทนประเทศไทย ยังได้เยี่ยมชมสถานพยาบาล
โรงครัว หอนอน ศูนย์ฝึกอาชีพ และห้องสมุด
รัฐบาลไทย-ข่าวทำเนียบรัฐบาล-รมว.ดิจิทัลฯ ลงพื้นที่ตรวจเยี่ยมโครงการ “ระบบงานร้านค้าดิจิทัลชุมชน” ณ ที่ทำการไปรษณีย์อนุญาตปราสาท 104 (ทมอ) จ.สุรินทร์
วันอังคารที่ 8 พฤษภาคม 2561
รมว.ดิจิทัลฯ ลงพื้นที่ตรวจเยี่ยมโครงการ “ระบบงานร้านค้าดิจิทัลชุมชน” ณ ที่ทําการไปรษณีย์อนุญาตปราสาท 104 (ทมอ) จ.สุรินทร์
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) ลงพื้นที่ตรวจเยี่ยมการดําเนินโครงการ “ระบบงานร้านค้าดิจิทัลชุมชน” ณ ที่ทําการไปรษณีย์อนุญาตปราสาท 104 (ทมอ) อําเภอปราสาท จังหวัดสุรินทร์ โดยกระทรวงดิจิทัลฯ ได้มอบหมายให้ บริษัท ไปรษณีย์ไทย จํากัด (ปณท) หน่วยงานในสังกัดฯ ดําเนินการ ซึ่งได้ติดตั้งระบบบริหารร้านค้าปลีก (Point of Sale : POS) เพื่อสนับสนุนให้ชุมชนสามารถใช้ประโยชน์จากโครงข่ายอินเทอร์เน็ตโครงการ “เน็ตประชารัฐ” ในการสร้างรายได้จากการขายสินค้าผ่านระบบออนไลน์ และเพิ่มศักยภาพในการบริหารจัดการร้านค้าชุมชน เพื่อสนับสนุนการสร้างมูลค่าในเชิงเศรษฐกิจจากโครงข่ายเน็ตประชารัฐ ยกระดับการบริหารงานและการจําหน่ายสินค้าของร้านค้าชุมชนให้อยู่ในรูปแบบดิจิทัล ส่งเสริมกลไกการสร้างมาตรฐานสําหรับสินค้าชุมชน สร้างความร่วมมือระหว่างชุมชนผ่านระบบการค้าออนไลน์ และสร้างความเข้มแข็งให้แก่ชุมชนอย่างยั่งยืน ทั้งนี้ รมว.กระทรวงดิจิทัลฯ ยังได้สั่งการให้ บจ.ไปรษณีย์ไทย ร่วมกับสํานักงานคณะกรรมการดิจิทัลเพื่อเศรษฐกิจและสังคมแห่งชาติ (สดช.) จัดทําหลักสูตรการใช้งานระบบ POS ในรูปแบบ Video Clip บรรจุไว้ในหัวข้อการอบรมของศูนย์ดิจิทัลชุมชนทั่วประเทศ พร้อมให้เจ้าหน้าที่ไปรษณีย์แนะนําการใช้งานระบบ POS ให้กับชาวบ้านอย่างต่อเนื่อง เมื่อวันที่ 7 พฤษภาคม 2561
********************
รัฐบาลไทย-ข่าวทำเนียบรัฐบาล-กระทรวงยุติธรรมมอบของขวัญปีใหม่ 2561 ให้แก่ประชาชน
วันอังคารที่ 26 ธันวาคม 2560
กระทรวงยุติธรรมมอบของขวัญปีใหม่ 2561 ให้แก่ประชาชน
กระทรวงยุติธรรมมอบของขวัญปีใหม่ 2561 ให้แก่ประชาชน
ของขวัญปีใหม่ 2561 มอบให้แก่ประชาชน จากกระทรวงยุติธรรม ประกอบด้วย
7 ลดภาระรายจ่ายช่วยเหลือประชาชนให้เข้าถึงความยุติธรรม
6 บริการงานยุติธรรม ช่วงเทศกาลปีใหม่
และ 5 บริการงานยุติธรรมผ่านระบบเทคโนโลยี
รัฐบาลไทย-ข่าวทำเนียบรัฐบาล-ธ.ก.ส. ร่วม มูลนิธิข้าวไทย พัฒนาศักยภาพการผลิตข้าวและชาวนาไทยรุ่นใหม่
วันจันทร์ที่ 2 กันยายน 2562
ธ.ก.ส. ร่วม มูลนิธิข้าวไทย พัฒนาศักยภาพการผลิตข้าวและชาวนาไทยรุ่นใหม่
ธ.ก.ส.ร่วมกับ มูลนิธิข้าวไทยหนุนสร้างศักยภาพชาวนาไทยรุ่นใหม่เน้นเพิ่มขีดความสามารถในการแข่งขันด้านการพัฒนาข้าวโดยนําความรู้เทคโนโลยีทันสมัยสู่การปฏิบัติ สร้างความยั่งยืนในการประกอบอาชีพ
วันนี้ (2 กันยายน 2562) ณ ธ.ก.ส. สํานักงานใหญ่ บางเขน ได้มีพิธีลงนามบันทึกข้อตกลงความร่วมมือ“การส่งเสริมการผลิตและพัฒนาชาวนาไทย” ระหว่าง ดร.สุเมธ ตันติเวชกุล ประธานกรรมการมูลนิธิข้าวไทย ในพระบรมราชูปถัมภ์กับนายอภิรมย์ สุขประเสริฐ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เพื่อส่งเสริมการผลิตและพัฒนาศักยภาพชาวนาไทยให้มีคุณภาพชีวิตที่ดีขึ้น โดยเฉพาะการผลิตและพัฒนาชาวนาไทยรุ่นใหม่ รวมถึงเพิ่มขีดความสามารถในการแข่งขันด้านการพัฒนาข้าวไทยให้ทัดเทียมกับนานาประเทศ
ดร.สุเมธ ตันติเวชกุล ประธานกรรมการ มูลนิธิข้าวไทยฯ กล่าวว่า มูลนิธิข้าวไทย และ ธ.ก.ส. ได้ร่วมกันดําเนินกิจกรรมส่งเสริมการพัฒนาการผลิตข้าว การค้าข้าว และชาวนาไทยโดยเชื่อมโยง ความร่วมมือระหว่างภาครัฐและเอกชน กลุ่มผู้ผลิตและผู้ประกอบการ ในการจัดทําโครงการต่าง ๆร่วมกัน เพื่อส่งเสริมและพัฒนาข้าวไทยอย่างครบวงจร เช่น การจัดทําโครงการค่ายอนุชนชาวนาไทยเพื่อสร้างชาวนาไทยรุ่นใหม่ การจัดประกวดนวัตกรรมข้าวไทย การร่วมแลกเปลี่ยนและถ่ายทอดความรู้เรื่องข้าวที่เหมาะสมถูกต้องการสนับสนุนการจัดตั้งศูนย์ข้อมูลด้านข้าวให้ชาวนาไทยและสร้างฐานข้อมูลเรื่องข้าวอย่างครบวงจร ทั้งข้อมูลองค์กรผู้ผลิต ผู้ประกอบการ นักวิชาการและนักวิจัยด้านข้าว เพื่อให้บุคคลผู้สนใจสามารถเข้าถึงแหล่งข้อมูลเรื่องข้าวได้สะดวกและรวดเร็วยิ่งขึ้น
นายอภิรมย์ สุขประเสริฐ ผู้จัดการ ธ.ก.ส. กล่าวว่า การประสานความร่วมมือกันในครั้งนี้ มุ่งเน้นการส่งเสริมชาวนาไทยรุ่นใหม่ โดยร่วมกันปลูกจิตสํานึกให้เยาวชนไทยตระหนักถึงความสําคัญของข้าว วัฒนธรรมการผลิตและการบริโภคข้าวต่อชีวิตความเป็นอยู่ของคนไทยและเศรษฐกิจของชาติ ควบคู่การสนับสนุนให้บุตรหลานชาวนาได้เรียนรู้เทคโนโลยีและการทํานาที่ทันสมัย ผ่านระบบการศึกษาทั้งในระบบและนอกระบบก่อให้เกิดการขับเคลื่อนการสร้างชาวนาไทยรุ่นใหม่ เพื่อพัฒนาศักยภาพและขีดความสามารถในการแข่งขันเช่น การประชุมเวทีข้าวไทย การประชุมวิชาการข้าวแห่งชาติ จัดโครงการคัดเลือกชาวนาตัวอย่างร่วมกับองค์กรภาคี ตลอดจนส่งเสริมให้เกษตรกร ชุมชน วิสาหกิจชุมชนนํานวัตกรรมข้าวจากการประกวดพัฒนาต่อยอด นําความรู้ด้านเทคโนโลยีไปสู่การปฏิบัติจริง เพื่อสร้างความยั่งยืนในการประกอบอาชีพทํานา
รัฐบาลไทย-ข่าวทำเนียบรัฐบาล-ผลการประชุมคณะกรรมการอำนวยการขับเคลื่อนแก้ไขปัญหาการทุจริต ศธ.
วันศุกร์ที่ 7 ธันวาคม 2561
ผลการประชุมคณะกรรมการอํานวยการขับเคลื่อนแก้ไขปัญหาการทุจริต ศธ.
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เป็นประธานการประชุมคณะกรรมการอํานวยการขับเคลื่อนแก้ไขปัญหาการทุจริต กระทรวงศึกษาธิการ (ศธ.) เมื่อวันพฤหัสบดีที่ 6 ธันวาคม 2561 ณ ห้องประชุมราชวัลลภ
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการเป็นประธานการประชุมคณะกรรมการอํานวยการขับเคลื่อนแก้ไขปัญหาการทุจริต กระทรวงศึกษาธิการ (ศธ.) เมื่อวันพฤหัสบดีที่ 6 ธันวาคม 2561 ณ ห้องประชุมราชวัลลภ
รมว.ศึกษาธิการเปิดเผยภายหลังการประชุมว่า ภาพรวมของการรายงานข้อมูลปัญหาการทุจริตของ ศธ.ระหว่างเดือนสิงหาคม 2558 - พฤศจิกายน 2561 รวมจํานวนทั้งสิ้น 631 เรื่องแบ่งเป็นเรื่องที่ดําเนินการแล้วเสร็จ 365 เรื่อง (ร้อยละ 57.48) และเป็นเรื่องที่อยู่ระหว่างดําเนินการ 266 เรื่อง (ร้อยละ 42.16) ซึ่งในจํานวนนี้ เป็นเรื่องที่มีผลกระทบในวงกว้างและอยู่ในความสนใจของสังคมที่มีความก้าวหน้าหลายเรื่อง อาทิ
การก่อสร้างสนามฟุตซอลซึ่งขณะนี้ทําการสืบสวนเสร็จเรียบร้อยแล้ว และอยู่ระหว่างการตั้งคณะกรรมการสอบสวนทางวินัย
โครงการก่อสร้างศูนย์ศึกษาการเพาะเลี้ยงสัตว์น้ําทะเลสาบสงขลา (อควาเรียมสงขลา)ซึ่ง พล.อ.ประยุทธ์ จันทร์โอชา ได้ตั้งคณะกรรมการสอบสวนทางวินัยอย่างร้ายแรงกับมีผู้ที่เกี่ยวข้องรวม 6 กระทรวง
การจัดซื้อและติดตั้งกล้องวงจรปิด (CCTV) ในโครงการ Safe Zone Schoolใน 12 เขตพื้นที่การศึกษาในพื้นที่จังหวัดชายแดนภาคใต้ สํานักงานคณะกรรมการการศึกษาขั้นพื้นฐานได้ดําเนินการจัดส่งงบประมาณสําหรับซ่อมแซมอุปกรณ์กว่า 10 ล้านบาท และงบประมาณอีก 64 ล้านบาท เพื่อให้ผู้อํานวยการสํานักงานเขตพื้นที่การศึกษา ดําเนินการจัดซื้อซอฟต์แวร์ให้ครบถ้วนตามที่ระบุไว้ใน TOR ของการจัดซื้อจัดจ้าง พร้อมขยายเวลาดําเนินการไปอีกระยะ เนื่องจากไม่สามารถดําเนินการได้ทันภายในวันที่ 30 พฤศจิกายน 2561 แต่ก็ได้กําชับให้ดําเนินการโดยเร็ว เพื่อให้กล้อง CCTV สามารถใช้งานในการดูแลความปลอดภัยของเด็กและครูได้อย่างสมบูรณ์โดยเร็วที่สุด และในส่วนของการสอบสวนทางวินัยนั้น ได้เสนอรายชื่อให้นายกรัฐมนตรีลงนามแต่งตั้งคณะกรรมการสอบสวนวินัยอย่างร้ายแรงต่อไป
พล.อ.โกศล ประทุมชาติ ที่ปรึกษารัฐมนตรีว่าการกระทรวงศึกษาธิการกล่าวด้วยว่า ได้รายงานให้ที่ประชุมรับทราบเกี่ยวกับการลงพื้นที่ตรวจสอบการทุจริตเบิกเงินซ้ําซ้อนของสํานักงานเขตพื้นที่การศึกษามัธยมศึกษา เขต 29 ซึ่งเกิดขึ้นตั้งแต่ปี 2557 และสร้างความเสียหายกว่า 15 ล้านบาท โดยขณะนี้สํานักงานการตรวจเงินแผ่นดิน (สตง.) ได้ชี้มูลความผิด เพื่อให้สอบสวนวินัยอย่างร้ายแรงกับผู้ที่เกี่ยวข้องแล้ว และในส่วนของความก้าวหน้าการตรวจสอบการจัดซื้อครุภัณฑ์ฝึกทักษะมัธยมศึกษาตอนต้น ขณะนี้อยู่ระหว่างการดําเนินการหาความเชื่อมโยงผู้บริหารระดับสูงที่เกี่ยวข้องเพิ่มเติม โดยคาดว่าจะได้ข้อสรุปเร็ว ๆ นี้
Writtenbyนวรัตน์ รามสูต
Photo Creditอิทธิพล รุ่งก่อน
Rewriterนวรัตน์ รามสูต
Editorบัลลังก์ โรหิตเสถียร
รัฐบาลไทย-ข่าวทำเนียบรัฐบาล-นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานในกิจกรรมวัฒนธรรมนำพลังบวรช่วยเหลือผู้ที่ได้รับผลกระทบในสถานการณ์แพร่ระบาดของโรคติดเชื้อไวรัสโคโรนา ๒๐๑๙ (COVID-19
วันอังคารที่ 21 เมษายน 2563
นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานในกิจกรรมวัฒนธรรมนําพลังบวรช่วยเหลือผู้ที่ได้รับผลกระทบในสถานการณ์แพร่ระบาดของโรคติดเชื้อไวรัสโคโรนา ๒๐๑๙ (COVID-19
นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานในกิจกรรมวัฒนธรรมนําพลังบวรช่วยเหลือผู้ที่ได้รับผลกระทบในสถานการณ์แพร่ระบาดของโรคติดเชื้อไวรัสโคโรนา ๒๐๑๙ (COVID-19) ประจําปีงบประมาณ ๒๕๖๓ เฉลิมพระเกียรติ
วันที่ ๑๘ เมษายน ๒๕๖๓ เวลา ๐๙.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม กราบสักการะพระธรรมบัณฑิต (อภิพล อภิพโล) เจ้าอาวาสวัดพระราม ๙ กาญจนาภิเษก และเป็นประธานในกิจกรรมวัฒนธรรมนําพลังบวรช่วยเหลือผู้ที่ได้รับผลกระทบในสถานการณ์แพร่ระบาดของโรคติดเชื้อไวรัสโคโรนา ๒๐๑๙ (COVID-19) ประจําปีงบประมาณ ๒๕๖๓ เฉลิมพระเกียรติ โดยจัดตั้งโรงทานตามพระบัญชาสมเด็จพระสังฆราช แจกจ่ายอาหารให้กับประชาชนที่ได้รับผลกระทบจากปัญหาดังกล่าวจนไม่สามารถประกอบอาชีพได้ นํากลับไปรับประทานที่บ้าน รวมทั้ง ฉีดพ่นยาฆ่าเชื้อไวรัสโคโรนา ๒๐๑๙ (COVID-19) ในพื้นที่ที่จัดกิจกรรม ณ วัดพระราม ๙ กาญจนาภิเษก เขตห้วยขวาง กรุงเทพฯ นอกจากนี้ ยังนําถุงยังชีพ เครื่องอุปโภค-บริโภค ไปมอบให้แก่ครอบครัวที่ได้รับความเดือดร้อนจากผลกระทบการแพร่ระบาดของโรคติดเชื้อไวรัสโคโรนา ๒๐๑๙ (COVID-19) ณ ชุมชนบึงพระราม ๙ พัฒนา โซน ๑-๓ โดยมี นายกฤษศญพงษ์ ศิริ ปลัดกระทรวงวัฒนธรรม นางยุพา ทวีวัฒนะกิจบวร รองปลัดกระทรวงวัฒนธรรม ผู้บริหารกระทรวงวัฒนธรรม ประธานสภาวัฒนธรรมกรุงเทพมหานคร และภาคีเครือข่ายด้านวัฒนธรรม เข้าร่วม
รัฐบาลไทย-ข่าวทำเนียบรัฐบาล-“ยุติธรรม”หารือการจัดทำกฎหมายตามแผนการปฏิรูปประเทศ
วันอังคารที่ 20 มีนาคม 2561
“ยุติธรรม”หารือการจัดทํากฎหมายตามแผนการปฏิรูปประเทศ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมเชิงปฏิบัติการ เรื่อง การจัดทํากฎหมายตามแผนการปฏิรูปประเทศ
ในวันอังคารที่ ๒๐ มีนาคม ๒๕๖๑ เวลา ๐๙.๓๐น.
ณ ห้องบีบี ๒๐๓ โรงแรมเซ็นทรา ศูนย์ราชการและคอนเวนชันเซ็นเตอร์
ถนนแจ้งวัฒนะ เขตหลักสี่ กรุงเทพฯ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานการประชุมเชิงปฏิบัติการ เรื่อง การจัดทํากฎหมายตามแผนการปฏิรูปประเทศ
ซึ่งคณะรัฐมนตรีได้มีมติเห็นชอบร่างแผนการปฏิรูประเทศทั้ง ๑๑ ด้าน
เมื่อวันที่ ๑๓ มีนาคม ๒๕๖๑ การประชุมมีวัตถุประสงค์เพื่อสร้างการรับรู้
ความเข้าใจเกี่ยวกับกฎหมายที่ต้องมีการดําเนินการตามแผนปฏิรูป
โดยเฉพาะกฎหมายที่ต้องจัดทําตามแผนปฏิรูปด้านกฎหมายและแผนปฏิรูปด้านกระบวนการยุติธรรม
รวมไปถึงปัญหาและอุปสรรค และแนวทางการดําเนินงานร่วมกัน
ระหว่างหน่วยงานเพื่อเป็นการเตรียมความพร้อม ให้หน่วยงานที่เกี่ยวข้อง
ได้สานต่อการดําเนินงานและเดินหน้าสู่การปฏิรูปให้เกิดผลเป็นรูปธรรม
ตามข้อเสนอของคณะกรรมการปฏิรูปประเทศ
ในโอกาสนี้กระทรวงยุติธรรม โดยสํานักงานกิจการยุติธรรม
ได้รวบรวมและศึกษาประเด็นข้อเสนอของคณะกรรมการปฏิรูปประเทศทั้ง ๑๑ ด้าน
โดยเฉพาะด้านกฎหมายและกระบวนการยุติธรรมแล้วสามารถจัดหมวดหมู่
ประเด็นปฏิรูปได้ ๑๑ กรอบ ดังนี้
๑. กรอบการขจัดความเหลื่อมล้ํา
๒. กรอบการมีส่วนร่วมและการเข้าถึงกระบวนการยุติธรรมของประชาชน
๓. กรอบการปรับกระบวนทัศน์เกี่ยวกับกระบวนการยุติธรรม
๔. กรอบการเพิ่มศักยภาพในการแข่งขันของประเทศ
๕. กรอบการพัฒนานวัตกรรมเพื่อการอํานวยความสะดวกให้แก่ประชาชนได้เข้าถึงข้อมูลกฎหมาย
๖. กรอบการกําหนดระยะเวลาดําเนินงานในทุกขั้นตอนและไม่ล่าช้า
๗. กรอบการพัฒนาระบบการสอบสวนและหน้าที่ระหว่างพนักงานสอบสวนและพนักงานอัยการ
๘. กรอบการมีกลไกให้การออกกฎหมายที่ดีและเท่าที่จําเป็นและกลไกการทบทวนกฎหมาย
ตามมาตรา ๗๗ ของรัฐธรรมนูญ
๙. กรอบการปฏิรูปการเรียนการสอนและการศึกษาอบรมวิชากฎหมาย
๑๐.กรอบการพัฒนาระบบเทคโนโลยีสารสนเทศเพื่อสนับสนุนให้ประชาชนติดต่อกับเจ้าหน้าที่
ผู้บังคับใช้กฎหมายและขจัดช่องทางการทุจริต
และ ๑๑. กรอบการปฏิรูประบบนิติวิทยาศาสตร์
โดยมีร่างกฎหมายที่ต้องดําเนินการจัดทํารวมทั้งสิ้น ๖๓ ฉบับ มีหน่วยงานที่เกี่ยวข้อง ๔๖ หน่วยงาน
ทั้งนี้ ที่ประชุมได้ร่วมกันพิจารณากรอบประเด็นปฏิรูปทั้ง ๑๑ กรอบ โดยมีข้อเสนอและข้อสังเกตหลายประการ
อาทิ การกําหนดหน่วยงานรับผิดชอบหลัก สถานะของร่างกฎหมายในปัจจุบันที่มีการดําเนินการแล้ว
อยู่ระหว่างดําเนินการ หรือความจําเป็นในการยกร่างกฎหมายใหม่ และได้มีการมอบหมายหน่วยงานที่เกี่ยวข้อง
สอบทานข้อมูลและประสานมายังสํานักงานกิจการยุติธรรม เพื่อรวบรวมและรายงานผลต่อรองนายกรัฐมนตรี
และรัฐมนตรีว่าการกระทรวงยุติธรรม (พลอากาศเอกประจิน จั่นตอง)
และแจ้งไปยังคณะกรรมการปฏิรูปประเทศด้านกระบวนการยุติธรรมและคณะกรรมการ ปฏิรูปประเทศด้านกฎหมาย
รัฐบาลไทย-ข่าวทำเนียบรัฐบาล-นักเรียนโครงการ "ห้องเรียนกีฬา-สานฝันฯ" รวมทีม "Sport Program" เข้าร่วมแข่งขันวอลเลย์บอลหญิง 2 รายการใหญ่ชิงชนะเลิศแห่งประเทศไทย ปี 2560
วันอังคารที่ 25 เมษายน 2560
นักเรียนโครงการ "ห้องเรียนกีฬา-สานฝันฯ" รวมทีม "Sport Program" เข้าร่วมแข่งขันวอลเลย์บอลหญิง 2 รายการใหญ่ชิงชนะเลิศแห่งประเทศไทย ปี 2560
พล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการ พร้อมด้วย พล.อ.สุทัศน์ กาญจนานนท์กุล ที่ปรึกษารัฐมนตรีช่วยว่าการกระทรวงศึกษาธิการ เยี่ยมให้กําลังใจนักกีฬาวอลเลย์บอลหญิงทีม "Sport Program"
ซึ่งได้รับคัดเลือกจากนักเรียนโครงการห้องเรียนกีฬาและโครงการสานฝันการกีฬาสู่ระบบการศึกษาจังหวัดชายแดนภาคใต้ สพฐ. ให้เข้าร่วมการแข่งขัน2รายการใหญ่ คือเยาวชนหญิงชิงชนะเลิศแห่งประเทศไทย และประชาชนหญิง ข ชิงชนะเลิศแห่งประเทศไทย
ด้วยสํานักงานคณะกรรมการการศึกษาขั้นพื้นฐาน (สพฐ.) ได้รับเชิญจากสมาคมกีฬาวอลเลย์บอลแห่งประเทศไทย ให้เข้าร่วมการแข่งขันกีฬาวอลเลย์บอลแห่งประเทศไทย ในระหว่างวันที่ 28 เมษายน – 31 พฤษภาคม 2560 ณ กรุงเทพมหานคร2รายการ คือ
การแข่งขันวอลเลย์บอล “ซีเล็คทูน่า” เยาวชนหญิง ชิงชนะเลิศแห่งประเทศไทย ประจําปี 2560ระหว่างวันที่ 28 เมษายน-7 พฤษภาคม 2560ยิมเนเซียม 1 มหาวิทยาลัยรามคําแหง (หัวหมาก)
การแข่งขันวอลเลย์บอล “ซีเล็คทูน่า” ประชาชนหญิง ข ชิงชนะเลิศแห่งประเทศไทย ประจําปี 2560ระหว่างวันที่ 20-31 พฤษภาคม 2560 ณ ยิมเนเซียม 1 มหาวิทยาลัยรามคําแหง (หัวหมาก)
ทั้งนี้ สพฐ.ได้คัดเลือกนักกีฬาวอลเลย์บอลหญิงเข้าร่วมการแข่งขันครั้งนี้ โดยเป็นนักกีฬาจากโครงการห้องเรียนกีฬา จํานวน 12 คน และโครงการสานฝันฯ จํานวน 3 คน โดยใช้ชื่อทีมว่า "Sport Program"เพื่อต้องการส่งเสริมสนับสนุนให้นักเรียนกีฬาทั้งสองโครงการได้รับประสบการณ์การแข่งขันระดับชาติ และเดินทางมาฝึกซ้อม ณ สนามกีฬาในร่ม ศูนย์กีฬาแห่งจุฬาลงกรณ์มหาวิทยาลัย
สําหรับตารางการแข่งขันของทีมSport Programมีดังต่อไปนี้
วันที่
เวลา
คู่แข่งขัน
วันศุกร์ที่ 28 เมษายน 2560
10.30
วิทยาลัยเทคโนโลยีนครหาดใหญ่
วันเสาร์ที่ 29 เมษายน 2560
14.15
ออสเตรเลีย 2
วันจันทร์ที่ 1 พฤษภาคม 2560
8.00 น
วิทยาลัยเทคโนโลยีจรัสสนิทวงศ์
รัฐบาลไทย-ข่าวทำเนียบรัฐบาล-ส่งเสริมความสัมพันธ์
วันพฤหัสบดีที่ 2 พฤศจิกายน 2560
ส่งเสริมความสัมพันธ์
ศ.คลินิก เกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข ต้อนรับ นายเอกเตอร์ กอนเด อัลเมย์ดา (Mr.Hector Conde Almeida)
เอกอัครราชทูตวิสามัญผู้มีอํานาจเต็มแห่งสาธารณรัฐคิวบาประจําประเทศไทย เข้าเยี่ยมคารวะในโอกาสที่เข้ารับหน้าที่ใหม่และเพื่อส่งเสริมความสัมพันธ์ทวิภาคีระหว่างไทยและคิวบา โดยมี นพ.สมศักดิ์ อรรฆศิลป์ อธิบดีกรมการแพทย์, นพ.สุขุม กาญจนพิมาย อธิบดีกรมวิทยาศาสตร์การแพทย์, นพ.ศุภกิจ ศิริลักษณ์ หัวหน้าผู้ตรวจราชการกระทรวง ร่วมด้วย ที่ห้องรับรอง 1 ตึก สป.สธ. ********* พฤศจิกายน 2560
รัฐบาลไทย-ข่าวทำเนียบรัฐบาล-นายกรัฐมนตรีแถลงต่อสื่อมวลชนกรณีความคืบหน้าการแก้ไขปัญหา IUU
วันอังคารที่ 17 เมษายน 2561
นายกรัฐมนตรีแถลงต่อสื่อมวลชนกรณีความคืบหน้าการแก้ไขปัญหา IUU
นายกรัฐมนตรีแถลงต่อสื่อมวลชนกรณีความคืบหน้าการแก้ไขปัญหา IUU
วันนี้ (17 เมษายน 2561) เวลา 13.30 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรี ตอบคําถามจากสื่อมวลชนภายหลังการประชุมคณะรัฐมนตรี กรณีคณะผู้แทนจากสหภาพยุโรป (EU) เดินทางมาตรวจประเมินการแก้ไขปัญหาการทําประมงผิดกฎหมายไร้การควบคุม (IUU) นายกรัฐมนตรีกล่าวว่า การดําเนินเพื่อการแก้ไขปัญหาดังกล่าวมีแนวโน้มที่ดีขึ้น อย่างไรก็ตาม รัฐบาลยังคงทํางานอย่างต่อเนื่องเพื่อให้ผลการแก้ไขปัญหาดังกล่าวเป็นไปด้วยความเรียบร้อย เพื่อเตรียมพร้อมกับการประเมินในอีก 3 เดือนข้างหน้า ทั้งนี้ พล.อ.ฉัตรชัย สาริกัลยะ รองนายกรัฐมนตรีที่กํากับดูแลในเรื่องดังกล่าว ได้มีการประชุมติดตามการแก้ไขปัญหา IUU อย่างต่อเนื่อง เพื่อให้เป็นไปตามนโยบาย และมาตรการที่กําหนดไว้
รัฐบาลไทย-ข่าวทำเนียบรัฐบาล-สธ. ดูแลสุขาภิบาลสิ่งแวดล้อม ส้วม ขยะ พื้นที่น้ำท่วม
วันจันทร์ที่ 16 กันยายน 2562
สธ. ดูแลสุขาภิบาลสิ่งแวดล้อม ส้วม ขยะ พื้นที่น้ําท่วม
กระทรวงสาธารณสุข เร่งดูแลสุขาภิบาลสิ่งแวดล้อมการกําจัดสิ่งปฏิกูลและขยะในพื้นที่น้ําท่วม ให้ศูนย์อนามัย และสํานักงานสาธารณสุขจังหวัด แนะนําการใช้ส้วม ป้องกันโรคระบบทางเดินอาหาร  และให้คําแนะนําการฟื้นฟูสภาพแวดล้อมหลังน้ําลด ทําความบ่อน้ําใช้ และที่พักอาศัย ปลอ
กระทรวงสาธารณสุข เร่งดูแลสุขาภิบาลสิ่งแวดล้อมการกําจัดสิ่งปฏิกูลและขยะในพื้นที่น้ําท่วม ให้ศูนย์อนามัย และสํานักงานสาธารณสุขจังหวัด แนะนําการใช้ส้วม ป้องกันโรคระบบทางเดินอาหาร และให้คําแนะนําการฟื้นฟูสภาพแวดล้อมหลังน้ําลด ทําความบ่อน้ําใช้ และที่พักอาศัย ปลอดภัยจากเชื้อโรค สัตว์มีพิษ และอุบัติเหตุ
วันนี้ (16 กันยายน 2562) นายแพทย์สุขุม กาญจนพิมาย ปลัดกระทรวงสาธารณสุข ให้สัมภาษณ์ว่า ปัญหาที่พบในพื้นที่น้ําท่วมส่วนใหญ่คือ การกําจัดสิ่งปฏิกูลและขยะ เนื่องจากส้วมไม่สามารถใช้งานได้ ได้ให้ศูนย์อนามัย และสํานักงานสาธารณสุขจังหวัด ลงพื้นที่ให้ความรู้ประชาชนในการขับถ่ายและกําจัดสิ่งปฏิกูลอย่างถูกวิธี โดยขับถ่ายอุจจาระลงในถุง หรือส้วมเก้าอี้ ส้วมกล่องกระดาษ ส้วมถัง ใส่ปูนขาวหรือน้ํายาฆ่าเชื้อลงในถุงแล้วมัดปากถุงให้แน่นเก็บไว้ในถังที่มีฝาปิดมิดชิด หรือขอใช้สุขาที่สาธารณะ เช่น วัด โรงเรียน ส้วมลอยน้ํา สุขาเคลื่อนที่ สําหรับการกําจัดขยะและเศษอาหารให้ใส่ถุงพลาสติกแล้วมัดปากถุงให้แน่น หรือทิ้งในภาชนะบรรจุที่ปิดมิดชิดป้องกันหนูและแมลงต่าง ๆ เก็บรวบรวมและนําไปทิ้งในถังขยะ หรือรถ/เรือกําจัดขยะ ในจุดที่ผู้นําชุมชนได้จัดไว้
นายแพทย์สุขุม กล่าวต่อว่า ได้ประสานการทํางานกับหน่วยงานที่เกี่ยวข้องดูแลประชาชนในศูนย์พักพิง ห้องน้ําห้องส้วมให้เพียงพอและมีคุณภาพ สนับสนุนการกําจัดขยะ สัตว์และแมลงพาหะนําโรค มีการคัดแยกขยะ รวมทั้งคัดกรองอาหารที่มีผู้บริจาคจํานวนมาก เพื่อให้ประชาชนรับประทานอาหารที่ปลอดภัย ไม่บูด เสีย การใช้น้ําอุปโภค ขอให้ตักใส่ภาชนะ ใช้สารส้มกวนในน้ํา ให้ตกตะกอนและใส่คลอรีนเพื่อฆ่าเชื้อโรค กรณีที่จะนําน้ํามาดื่มต้องต้มให้เดือดก่อน สําหรับบางพื้นที่ที่น้ําลดได้ให้เจ้าหน้าที่ให้คําแนะนําการฟื้นฟูสภาพแวดล้อม บ่อน้ําใช้ และทําความสะอาดที่พักอาศัย โดยให้สับคัตเอ๊าท์หรือสะพานไฟลงเพื่อความปลอดภัย ควรสวมรองเท้าและถุงมือที่เป็นฉนวนไฟฟ้า ตรวจดูระบบไฟฟ้าปลั๊กไฟ และไม่แตะอุปกรณ์ไฟฟ้าขณะร่างกายเปียกชื้น ขณะเก็บกวาดขยะควรใช้ไม้เขี่ยขยะหรือสิ่งของเพื่อไล่สัตว์มีพิษ เช่น ตะขาบ งู หนีออกไป
สําหรับจังหวัดอุบลราชธานี ได้รับรายงานว่า ศูนย์อนามัยที่ 10 และสํานักงานสาธารณสุขจังหวัดอุบล ได้ลงพื้นที่ให้คําแนะนําประชาชนในการใช้ส้วมและการกําจัดขยะร่วมกับจิตอาสาและผู้นําชุมชนแจกชุดนายสะอาด 3,000 ชุด ส้วมเก้าอี้/ส้วมกล่องกระดาษ 4,000 ชุด และจัดการสุขาภิบาลสิ่งแวดล้อมในศูนย์พักพิงทั้ง 54 แห่ง ดูแลคุณภาพห้องน้ําห้องส้วมซึ่งมีจํานวนเพียงพอให้บริการ การจัดการอาหารบริจาคเพื่อให้ผู้นําชุมชนนําไปกระจายให้ประชาชน น้ําดื่ม น้ําใช้ และการกําจัดขยะแล้ว ส่วนสถานการณ์น้ําป่าไหลหลากที่เกาะช้าง จังหวัดตราด ขณะนี้ฝนหยุดตก เข้าสู่ภาวะปกติ โรงพยาบาลเกาะช้างไม่ได้รับผลกระทบ ได้เตรียมบุคลากร ยา เวชภัณฑ์พร้อมดูแลประชาชนตลอด 24 ชั่วโมง และออกหน่วยแพทย์เคลื่อนที่ ที่วัดคลองพร้าวร่วมกับรพ.สต.คลองพร้าว
****************************************** 16 กันยายน 2562
*****************************************
รัฐบาลไทย-ข่าวทำเนียบรัฐบาล-นายอาคม เติมพิทยาไพสิฐ รัฐมนตรีว่าการกระทรวงคมนาคม ประชุมติดตามการดำเนินงานและมอบนโยบายแก่ รฟท.
วันอังคารที่ 20 กุมภาพันธ์ 2561
นายอาคม เติมพิทยาไพสิฐ รัฐมนตรีว่าการกระทรวงคมนาคม ประชุมติดตามการดําเนินงานและมอบนโยบายแก่ รฟท.
นายอาคม เติมพิทยาไพสิฐ รัฐมนตรีว่าการกระทรวงคมนาคม ประชุมติดตามการดําเนินงานและมอบนโยบายแก่การรถไฟแห่งประเทศไทย (รฟท.) โดยมี นายชาติชาย ทิพย์สุนาวี ปลัดกระทรวงคมนาคม นายพีระพล ถาวรสุภเจริญ รองปลัดกระทรวงคมนาคม
นายสรพงศ์ ไพฑูรย์พงษ์ ผู้ช่วยปลัดกระทรวงคมนาคม คณะกรรมการรถไฟแห่งประเทศไทย นายอานนท์ เหลืองบริบูรณ์ ผู้ตรวจราชการกระทรวงคมนาคม รักษาการผู้ว่าการรถไฟแห่งประเทศไทย คณะผู้บริหาร รฟท. ร่วมประชุม เมื่อวันที่ 16 กุมภาพันธ์ 2561 ณ ห้องประชุม รฟท.
นายอาคม เติมพิทยาไพสิฐ กล่าวภายหลังรับฟังบรรยายสรุปผลการดําเนินงานของ รฟท. และมอบให้ รฟท. ดําเนินการ ดังนี้
1. โครงการก่อสร้างรถไฟทางคู่ ระยะที่ 1 จํานวน 7 เส้นทาง
- เส้นทางชุมทางถนนจิระ - ขอนแก่น มีความก้าวหน้าร้อยละ 52 กําหนดแล้วเสร็จในเดือนกุมภาพันธ์ 2562
- เส้นทางฉะเชิงเทรา - คลองสิบเก้า - แก่งคอย สัญญาที่ 1 มีความก้าวหน้าร้อยละ 66 กําหนดแล้วเสร็จในเดือนกุมภาพันธ์ 2562 สัญญาที่ 2 มีความก้าวหน้าร้อยละ 98 กําหนดแล้วเสร็จในเดือนมีนาคม 2561
- เส้นทางลพบุรี - ปากน้ําโพ, มาบกะเบา - ชุมทางถนนจิระ, นครปฐม - หัวหิน, หัวหิน - ประจวบคีรีขันธ์ และประจวบคีรีขันธ์ - ชุมพร โครงการได้เริ่มการก่อสร้างในเดือนกุมภาพันธ์ 2561
2. โครงการก่อสร้างรถไฟทางคู่ ระยะที่ 2 จํานวน 9 เส้นทาง ได้แก่ เส้นทางปากน้ําโพ - เด่นชัย, ขอนแก่น - หนองคาย, ชุมทางถนนจิระ - อุบลราชธานี, ชุมพร - สุราษฎร์ธานี, สุราษฎร์ธานี - หาดใหญ่ - สงขลา, หาดใหญ่ – ปาดังเบซาร์, เด่นชัย – เชียงใหม่, เด่นชัย - เชียงราย - เชียงของ และบ้านไผ่ - มุกดาหาร - นครพนม โดย รฟท. จะเสนอโครงการก่อสร้างรถไฟทางคู่ เส้นทางเด่นชัย - เชียงราย - เชียงของ ให้กระทรวงฯ เพื่อเสนอคณะรัฐมนตรีอนุมัติโครงการฯ ได้เป็นอันดับแรก
3. โครงการก่อสร้างรถไฟทางคู่ ระยะที่ 3 (ทางรถไฟสายใหม่เชื่อมต่อจังหวัดสําคัญ) ได้เร่งรัดให้ รฟท. เริ่มศึกษาและออกแบบเส้นทางแม่สอด - ตาก - กําแพงเพชร - นครสวรรค์ และนครสวรรค์ - บ้านไผ่ ให้แล้วเสร็จภายในปี 2562
4. ให้ รฟท. เร่งศึกษาและออกแบบการเดินรถด้วยระบบไฟฟ้า จํานวน 4 เส้นทาง ได้แก่ เส้นทางกรุงเทพฯ - นครราชสีมา, กรุงเทพฯ - หัวหิน, กรุงเทพฯ - ฉะเชิงเทรา และกรุงเทพฯ - นครสวรรค์
5. ให้ รฟท. จัดทําแผนการเดินรถโดยสารและรถสินค้า รวมถึงปรับรูปแบบการให้บริการเดินรถเพื่อเพิ่มปริมาณผู้ใช้บริการ ดังนี้
- ขบวนรถ Premium Train สําหรับขบวนรถที่ใช้เวลาการเดินทางไม่เกิน 4 ชั่วโมง เช่น เส้นทางกรุงเทพฯ - หนองคาย เป็นต้น
- ขบวนรถ Overnight Train สําหรับขบวนรถทางไกลที่ใช้เวลาการเดินทางประมาณ 7 ชั่วโมง
- ขบวนรถ Inter City หรือขบวนรถไฟระหว่างเมืองที่มีระยะทางไม่เกิน 500 กิโลเมตร เช่น เส้นทางกรุงเทพฯ - นครสวรรค์ เป็นต้น
- ขบวนรถชานเมือง เช่น รถไฟสายสีแดง เป็นต้น
6. ให้ รฟท. เตรียมความพร้อมด้านอัตรากําลัง การพัฒนาบุคลากร รวมถึงการยกระดับโรงเรียนวิศวกรรมรถไฟ เพื่อรองรับโครงการต่าง ๆ ของ รฟท. ในอนาคต